VENDIM
 Nr. 69, datë 8.2.2023

PËR DISA NDRYSHIME DHE SHTESA NË VENDIMIN NR. 389, DATË 12.6.2019, TË KËSHILLIT TË MINISTRAVE, “PËR KRITERET E LËSHIMIT TË PASAPORTAVE DIPLOMATIKE  DHE TË SHËRBIMIT”, TË NDRYSHUAR

Në mbështetje të nenit 100 të Kushtetutës dhe të nenit 4, të ligjit nr. 8668, datë 23.11.2000, “Për pajisjen e shtetasve shqiptarë me pasaportë për jashtë shtetit”, të ndryshuar, me propozimin e ministrit për Evropën dhe Punët e Jashtme, Këshilli i Ministrave

VENDOSI:
[bookmark: _GoBack]
1. Në vendimin nr. 389, datë 12.6.2019, të Këshillit të Ministrave, të ndryshuar, bëhen këto ndryshime dhe shtesa:
a) Pikat 9, 10 dhe 14 shfuqizohen.
b) Në lidhjen 1, bashkëlidhur vendimit, bëhen këto ndryshime:
i. Pas pikës 25 shtohen pikat 25/1 dhe 25/2, me këtë përmbajtje:
“25/1. Gjyqtarët e Gjykatës së Posaçme të Shkallës së Parë për Korrupsionin dhe Krimin e Organizuar;
 25/2. Gjyqtarët e Gjykatës së Posaçme të Apelit për Korrupsionin dhe Krimin e Organizuar.”.
ii. Në pikën 27, pas emërtimit “... Kryeministri;” shtohet “... Gjykatë Kushtetuese;”.
c)  Në lidhjen 2, bashkëlidhur vendimit, bëhen këto ndryshime: 
i. Pas pikës 2 shtohet pika 2/1, me këtë përmbajtje:
“2.1. Gjyqtarët;”.
ii. Në pikën 15, pas fjalës “... politike ...”, shtohet “... parlamentare ...”.
2. Subjektet që nuk përfshihen në lidhjet 1 dhe 2,  që i bashkëlidhen vendimit nr.389, datë 12.6.2019, të Këshillit të Ministrave, që janë pajisur me pasaporta diplomatike apo shërbimi para hyrjes në fuqi të atij vendimi, kanë të drejtë të përdorin pasaportat përkatëse, deri në afatin e vlefshmërisë së tyre, pa të drejtë rinovimi.
3. Ngarkohen ministria përgjegjëse për punët e jashtme, ministria përgjegjëse për punët e brendshme dhe institucionet e tjera publike, zyrtarët apo subjektet e të cilave pajisjen me pasaporta diplomatike apo shërbimi, për zbatimin e këtij vendimi.
Ky vendim hyn në fuqi pas botimit në Fletoren Zyrtare. 

KRYEMINISTËR
Edi Rama
